Nemuno salos tiltas (Maironio g.)

Nemuno salos tiltas prie Maironio gatvės – pėsčiųjų tiltas, stovintis Kaune, apie 120 m į vakarus nuo Maironio gatvės ir Karaliaus Mindaugo prospekto sankirtos. Tiltu patenkama į vystomą parką, prie mokslo ir inovacijų centro „Mokslo sala“ ir kitų objektų. Tai pirmasis šiuolaikinis tiltas, sujungęs miesto centrą su Nemuno (Karmelitų) sala dešiniajame Nemuno krante, nutiestas per senvagę.Nemuno salos veidai: nuo uosto ir daržų iki „Žalgirio" arenos. Pirmasis tiltas kauno.diena.lt

Tiltas vienos angos, perdanga sudėta iš metalinių sijų, besiremiančių į krantines atramas. Metalinis tiltas pakylėtas virš Karaliaus Mindaugo prospekto lygio, saloje remiasi į supiltą apsauginį pylimą. Ramtai užpiltiniai, masyvūs, virš jų įrengti užlipimo laiptai. Po tiltu miesto centro pusėje driekiasi krantinė, kurioje nutiestas pėsčiųjų ir dviratininkų takas. 

 Istorija 

Tiltas pastatytas 1980 m., kai įvyko konkursas Karmelitų salos parko planavimo projektui parengti.Rūta Taraškevičiūtė. Kauno Nemuno sala: viešoji erdvė kūrybinėms iniciatyvoms. 2.3. Vieta prie upės ir jos svarba  VDU. 2014, p. 30,31Pėsčiųjų tiltas į Nemuno salą prie Maironio gatvės, statytas apie 1977 m. 1980 m.  kvb.lt Jį statant panaudota konstrukcija, likusi po Trijų mergelių tilto prie Panemunės šilo, pastatyto 1976 m. Tuomet prie pėsčiųjų tilto dirbęs miestui atsidavęs architektas Alfonsas Šulcas sugebėjo Ulan Udėje (Rusija) įtikinti ir užsakyti daugiau medžiagų statyboms, nei reikėjo. Tos papildomai užsakytos konstrukcijos be kokių nors didelių projektų ir buvo panaudotos pirmajam pėsčiųjų tiltui į Nemuno salą.

Sovietmečiu statytas Maironio gatvės tiltas buvo palyginti mažai naudojamas, kol sala nebuvo urbanizuota, joje neiškilo stambūs sporto ir rekreacijos objektai. Laikui bėgant statinys tapo gerokai nusidėvėjęs, o remonto sulaukė svarbių įvykių išvakarėse – Kaune 2011 m. vykusio Europos krepšinio čempionato ir „Žalgirio“ arenos atidarymo proga.Pėsčiųjų tiltai į Nemuno salą atjaunės kauno.diena.ltKaune remontuojami ir dažomi pėsčiųjų tiltai į Nemuno salą 15min.lt Tiltui atlikti ne tik rūdijančių konstrukcijų dažymo, bet ir betonavimo darbai: sutvarkyta tilto danga, pakeisti beveik visiškai susidėvėję laiptai salos pusėje.

 Galerija 

 Šaltiniai 

 Nuorodos 

 Nemuno salos infrastruktūros darbai miestai.net

Kategorija:Kauno tiltai
Kategorija:Tiltai per Nemuną
Kategorija:Lietuvos sijiniai tiltai
Kategorija:Lietuvos pėsčiųjų tiltai